**Rolf Anders Michael Holmqvist Pedersen** (s. 8. kesäkuuta 1979 Tukholma, Ruotsi) on ruotsalainen jääkiekkoilija, joka pelaa SHL-joukkue Djurgårdens IF:ssä. Hän toimii joukkueen varakapteenina. Holmqvist on pelipaikaltaan keskushyökkääjä, mutta hän osaa pelata myös laidassa. Holmqvistin vahvuuksiin kuuluu koko, pelisilmä ja luistelu. Hänen heikkouksiinsa kuuluu fysiikan puute ja laukaus. Holmqvist on aiemmin on pelannut myös NHL:ssä yhteensä 156 runkosarjaottelua tehopistein 18+17=35. Jäähyminuutteja kertyi 72.

Ura
---

### Seuraura

Isokokoinen Holmqvist on Djurgårdens IF:n oma kasvatti. Hän teki joukkueessa Elitserien-debyyttinsä kaudella 1996–1997, jolloin Holmqvist pelasi yhdeksän runkosarjaottelua ilman tehopisteitä. Hän pelasi lähinnä Djurgårdenin J20-joukkueessa ja voitti ylivoimasesti J20 SuperElitin piste- maali- ja syöttöpörssin tehoilla 29+35=64. Hän siirtyi kaudeksi 1997–1998 Färjestads BK:n riveihin, jossa Holmqvist pelasi varsinaisen Elitserien-tulokaskautensa, joka toi hänelle 41 runkosarjaottelussa tehot 2+3=5. Mighty Ducks of Anaheim varasi Holmqvistin ensimmäisellä kierroksella 18. pelaajana NHL:n varaustilaisuudessa 1997. Hän pelasi Färjestads BK:ssa vuoteen 1999 saakka. Holmqvist voitti Ruotsin-mestaruuden keväällä 1998.

Vuodet 1999–2003 Holmqvist pelasi SM-liigaa Turun Palloseurassa. Hän pelasi siellä yhteensä 212 runkosarjaottelua ja teki niissä tehot 40+46=86. Holmqvist voitti Suomenmestaruuden vuosina 2000 ja 2001. Viimeisenä TPS-kautenaan 2002–2003 hän voitti joukkueen sisäisen syöttöpörssin ja jakoi sisäisen pistepörssin voiton Kai Nurmisen kanssa.

Kaudeksi 2003–2004 Holmqvist siirtyi Mighty Ducks of Anaheimin organisaatioon ja pelasi kauden aikana 21 NHL-ottelua tehden kaksi maalia. Suurimman osan kaudestaan hän pelasi kuitenkin farmijoukkue Cincinnati Mighty Ducksissa, AHL:ssä, jossa Holmqvist pelasi koko kauden 2004–2005 NHL:n työsulun takia. Hän oli tehoilla 14+32=46 joukkueen toiseksi paras pistemies Zenon Konopkan kanssa. Heinäkuussa 2005 Holmqvist kaupattiin Chicago Blackhawksiin vaihdossa Travis Moeniin. Hän pelasi joukkueessa kaksi kautta kokonaan NHL:ssä, joista ensimmäinen kausi 2005–2006 toi Holmqvistille 72 runkosarjaottelussa tehot 10+10=20. Hänen jälkimmäinen kautensa 2006–2007 päättyi olkapäävammaan huhtikuussa 2007.

Holmqvist palasi kaudeksi 2007–2008 kotimaahansa ja siirtyi kolmivuotisella sopimuksella Frölunda HC:n riveihin. Hän palasi kuitenkin jo yhden siellä vietetyn kauden jälkeen kaksivuotisella sopimuksella kaudeksi 2008–2009 Djurgårdens IF:ään. Holmqvist teki tehoilla 9+10=19 Elitserienin yhden kauden piste-ennätyksensä. Hän voitti keväällä 2010 Elitserien-hopeaa.

Kaudeksi 2010–2011 Holmqvist siirtyi kaksivuotisella sopimuksella Linköpings HC:hen. Holmqvist pelasi kaksi kautta Linköpingissä, ja jälkimmäistä kautta varjostivat selkäongelmat. Hän teki 48 ottelussa vain kaksi pistettä, mutta hän ei ollut kesällä pystynyt harjoittelemaan kunnolla selkävaivojen takia. Kaudeksi 2012–2013 Holmqvist palasi vuoden mittaisella sopimuksella kasvattajaseuraansa Djurgårdeniin, joka oli pudonnut edelliskeväänä HockeyAllsvenskaniin. Hän nousi joukkueen varakapteeniksi. Kaudella 2013–2014 Holmqvist oli 15 osumallaan Djurgårdenin kolmanneksi paras maalintekijä Mattias Guterin kanssa. Hän oli kauden päätteeksi nostamassa joukkuetta SHL:ään (ent. Elitserien), jossa myös Holmqvist jatkaa uraansa toukokuussa 2014 tekemällään vuoden mittaisella jatkosopimuksella.

### Maajoukkueura

Holmqvist pelasi MM-kilpailuissa vuonna 2008. Hän pelasi myös alle 20-vuotiaiden MM-kilpailuissa vuonna 1998 sekä alle 18-vuotiaiden EM-kilpailuissa vuonna 1997, jolloin hän voitti hopeaa.

Muuta
-----

Holmqvistin pikkuveli on vuoden 2006 maailmanmestari Andreas Holmqvist, joka pelaa Saksan DEL-liigaa Kölner Haiessa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1996–1997 | Djurgårdens IF | Elitserien | 9 | 0 | 0 | 0 | 0 | – | – | – | – | – |  |  |  |  |  |  | U18-EM | 6 | 1 | 3 | 4 | 6 |
| 1997–1998 | Färjestads BK | Elitserien | 41 | 2 | 3 | 5 | 6 | 7 | 0 | 0 | 0 | 0 | Le Mat-pokalen |  |  |  |  |  | JMM | 7 | 0 | 1 | 1 | 28 |
| 1998–1999 | Färjestads BK | Elitserien | 15 | 0 | 0 | 0 | 6 | – | – | – | – | – |
| 1999–2000 | TPS | SM-liiga | 54 | 12 | 3 | 15 | 14 | 11 | 2 | 3 | 5 | 4 | Kanada-malja |
| 2000–2001 | TPS | SM-liiga | 46 | 4 | 5 | 9 | 8 | 10 | 1 | 3 | 4 | 2 | Kanada-malja |
| 2001–2002 | TPS | SM-liiga | 56 | 9 | 13 | 22 | 22 | 8 | 1 | 0 | 1 | 16 |
| 2002–2003 | TPS | SM-liiga | 56 | 15 | 25 | 40 | 36 | 7 | 0 | 0 | 0 | 4 |
| 2003–2004 | Cincinnati Mighty Ducks | AHL | 24 | 7 | 7 | 14 | 20 | – | – | – | – | – |
|  | Mighty Ducks of Anaheim | NHL | 21 | 2 | 0 | 2 | 25 | – | – | – | – | – |
| 2004–2005 | Cincinnati Mighty Ducks | AHL | 79 | 14 | 32 | 46 | 111 | 11 | 2 | 2 | 4 | 10 |
| 2005–2006 | Chicago Blackhawks | NHL | 72 | 10 | 10 | 20 | 16 | – | – | – | – | – |
| 2006–2007 | Chicago Blackhawks | NHL | 63 | 6 | 7 | 13 | 31 | – | – | – | – | – |
| 2007–2008 | Frölunda HC | Elitserien | 53 | 7 | 10 | 17 | 51 | 4 | 0 | 0 | 0 | 2 |  |  |  |  |  |  | MM | 7 | 0 | 0 | 0 | 6 |
| 2008–2009 | Djurgårdens IF | Elitserien | 53 | 9 | 10 | 19 | 78 | – | – | – | – | – |
| 2009–2010 | Djurgårdens IF | Elitserien | 52 | 9 | 9 | 18 | 20 | 9 | 0 | 2 | 2 | 2 |
| 2010–2011 | Linköpings HC | Elitserien | 51 | 5 | 5 | 10 | 39 | 7 | 2 | 5 | 7 | 2 |
| 2011–2012 | Linköpings HC | Elitserien | 48 | 0 | 2 | 2 | 22 | – | – | – | – | – |
| 2012–2013 | Djurgårdens IF | Allsvenskan | 49 | 8 | 9 | 17 | 69 | – | – | – | – | – |
| 2013–2014 | Djurgårdens IF | Allsvenskan | 50 | 15 | 9 | 24 | 28 | – | – | – | – | – |
| 3 kautta | yhteensä | NHL | 156 | 18 | 17 | 35 | 72 | – | – | – | – | – |
| 8 kautta | yhteensä | Elitserien | 322 | 32 | 39 | 71 | 222 | 27 | 2 | 7 | 9 | 6 |
| 4 kautta | yhteensä | SM-liiga | 212 | 40 | 46 | 86 | 74 | 36 | 4 | 6 | 10 | 26 |
| 2 kautta | yhteensä | AHL | 103 | 21 | 39 | 60 | 131 | 11 | 2 | 2 | 4 | 10 |

Lähteet
-------

* Michael Holmqvist The Internet Hockey Databasessa (englanniksi)
* Michael Holmqvist Legends of Hockey -sivustolla (englanniksi)
* Michael Holmqvist *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Michael Holmqvist *Elite Prospects*. Everysport Media Group AB.  (englanniksi)
2. ↑  Michael Holmqvist The Internet Hockey Databasessa (englanniksi)
3. ↑  Michael Holmqvist Legends of Hockey -sivustolla (englanniksi)
4. ↑  NHL:ssä tapahtuu, 17. elokuuta: Leschyshyn Avalancheen, Stümpel Panthersiin, Joseph Coyotesiin  17.8.2005. Jatkoaika.com. Viitattu 22.8.2011.
5. ↑  Martin Havlat olkapääleikkaukseen  5.4.2007. Jatkoaika.com. Viitattu 22.8.2011.
6. ↑  Bodin, Uffe: LHC gör sina första värvningar *Hockeysverige.se*.  27.4.2010. NewsMe. Viitattu 22.8.2011. (ruotsiksi)[vanhentunut linkki]
7. ↑  Bodin, Uffe: "Var bara Djurgården jag ville spela i" *Hockeysverige.se*.  24.4.2012. NewsMe. Viitattu 29.4.2012. (ruotsiksi)[vanhentunut linkki]
8. ↑  Förlängningar med sju spelare  5.5.2014. Djurgården Hockey. Viitattu 2.12.2014. (ruotsiksi)